31991R0440
L 052/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 440/91 НА КОМИСИЯТА
от 25 февруари 1991 година
относно класифициране на определени стоки от Комбинираната номенклатура
КОМИСИЯТА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 2658/87 на Съвета (1) относно тарифната и статистическа номенклатура и Общата митническа тарифа, изменен последно от Регламент (EИО) № 53/91 (2), и по-специално член 9 от него,
като има предвид, че с оглед гарантиране на еднообразното прилагане на приложенията на Комбинираната номенклатура, приложени към цитирания регламент, е необходимо да се приемат мерки относно класифициране на посочените в приложението на настоящия регламент стоки;
като има предвид, че Регламент (EИО) № 2658/87 определя общ правилник за интерпретиране на Комбинираната номенклатура, както и прилагането на въпросния правилник за всяка друга номенклатура, която изцяло или частично се основава на нея, или ѝ добавя допълнителни подразделения и е установена по реда на конкретни разпоредби на Общността по въпроси, свързани с прилагане на тарифни и други мерки, отнасящи се до търговията със стоки;
като има предвид, че, по реда на упоменатия общ правилник, описаните в колона 1 на приложената към настоящия регламент таблица следва да се класифицират под съответните им кодове в Комбинираната номенклатура, посочени в колона 2, по реда на определените причини в колона 3;
като има предвид, че предвидените в настоящия регламент мерки са съобразени с мнението на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 на приложената тук таблица, се класират в рамките на Комбинираната номенклатура по реда на съответните кодове, определени в колона 2 на същата таблица.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 февруари 1991 година.